گرێس کێڵی
گرێس کێڵی (١٢ی تشرینی دووەمی ١٩٢٩–١٤ی ئەیلوولی ١٩٨٢) خانمەئەکتەرێکی فیلمی ئەمریکی بوو، کە لە ناوەڕاستی پەنجاکانی سەدەی بیستەم بەشداریی لە چەند فیلمێکی گرنگ کردبوو. لە نیسانی ١٩٥٦، دوای ھاوسەرگیریکردن لەگەڵ شازادە ڕێنیەی سێیەم، بووە شازادەخاتوونی مۆناکۆ.

دوای ئەوەی لە ساڵی ١٩٤٩، خوێندنی لە بەشی ھونەری درامای ئەکادیمیای ئەمریکی تەواوکرد، گرێس دەستی کرد بە نواندن لە بەرھەمە شانۆیییەکانی نیویۆرک، لە سەرەتای پەنجاکان لە ٤٠ ئەڵقەی زنجیرەی تەلەفزیۆنیی بەشداربوو، ئەمەش ڕێک لە سەردەمی زێڕینی تەلەفزیۆنی ئەمریکا بوو. لە ساڵی ١٩٥٣، ناوبانگی زیاتری بەدەست ھێنا کاتێک لە فیلمێکی دەرھێنەر جۆن فۆرد بەناوی مۆگامبۆ دەرکەوت، بەھۆی ئەم فیلمەوە خەڵاتی گۆڵدن گلۆبی وەک باشترین خانمەکتەری پاڵپشت بەدەستھێنا، ھەروەھا بووە پاڵێوراوی خەڵاتی ئۆسکار. لە ساڵی ١٩٥٤، بەبەشداریکردن لە فیلمی کچەی وڵات، کە بەڕۆڵی سەرەکی لەپاڵ بینگ کرۆسبی دەرکەوت، ئەوا گرێس خەڵاتی ئۆسکاری بۆ باشترین خانمەکتەر بەدەستھێنا.

لە ساڵی ١٩٩٩، لەلایەن پەیمانگای فیلمی ئەمریکی ناوی گرێس کێڵی لە ڕیزبەندی ١٣ەمین ھات لە پێرستی مەزنترین خانمە ئەکتەرانی سینەمای ھۆڵیوودی کلاسیک.

سەرچاوەکان 

ئەمریکییەکانی بە ڕەگەز ئاڵمانی
ئەمریکییەکانی بە ڕەگەز ئیری
براوەکانی خەڵاتی ئۆسکاری باشترین خانمەئەکتەر
خانمەکتەرە ئەمریکییەکانی سەدەی ٢٠ەم
خانمەکتەرەکانی فیلمی ئەمریکی
لەدایکبووانی ١٩٢٩
مردووانی ١٩٨٢
مەرگەکان بە سەکتە
باشترین خانمەکتەر لە بردنەوەی خەڵاتی گۆلدن گڵۆب (فیلم)
خانمەکتەرانی تەلەڤیزیۆنی ئەمریکی